तपोसिरिस माग्ना

तपोसिरिस माग्ना एक शहर है जिसकी स्थापना 280 और 270 ईसा पूर्व के बीच फ़िरौं तोलेमैयोस द्वितीय फिलादेल्फोस द्वारा की गई थी। नाम का अर्थ है "ओसिरिस का महान मक़बरा", जिसे प्लूतार्ख ने शहर में स्थित एक मिस्रीय मंदिर से पहचाना है।

332 ईसा पूर्व में सिकंदर महान द्वारा मिस्र पर विजय प्राप्त करने और सिकन्दरिया की स्थापना के बाद, तपोसिरिस माग्ना शहर ख़ोईअक धार्मिक त्योहार का केंद्र बन गया। इसके बाद, अंतिम मिस्रीय राजवंश तोलेमीय साम्राज्य की स्थापना हुई, जो हेलेनिस्ती काल के दौरान एक यूनानी राज्य के रूप में स्थापित हुआ, जो 30 ईसा पूर्व में क्लियोपाट्रा ७ की मृत्यु तक चला।   नेपोलियन 1798 के दौरान मिस्र पहुंचे और फ़्रांसीसी वैज्ञानिकों ने बाद में शहर की वास्तुकला का एक सर्वेक्षण किया, जिसे देस्क्रिप्स्यॉं द लेॹिप्त में प्रकाशित किया गया।

बीसवीं सदी में, इतालवी आन्निबाले एवारिस्तो ब्रेच्च्या के तहत इस स्थल की खुदाई शुरू की गई थी।  कल्लिस्थेनिस ने कहा है कि सिकंदर महान ने सीवा मरूद्यान के रास्ते में शहर का दौरा किया था, जो इस सिद्धांत को बल देता है कि हेलेनिस्ती काल में वहाँ एक शहर रहा होगा।